
Republika Hrvatska
Općinski sud u Velikoj Gorici
Stalna služba u Ivanić-Gradu
10310 Ivanić-Grad, Športska 2


Poslovni broj: Pp-1259/2024-19



R E P U B L I K A   H R V A T S K A

RJEŠENJE


[bookmark: _Hlk228788649]	Općinski sud u Velikoj Gorici, Stalna služba u Ivanić-Gradu, po sucu toga suda Damiru Gazdiku, uz sudjelovanje više sudske savjetnice Ine Štukar Marković, u prekršajnom postupku protiv okrivljenika Asmira Karadža iz Novoselca, Ulica hrvatske mladeži 26a, po branitelju Ivi Farčić, odvjetniku u Zagrebu, zbog prekršaja iz čl. 199. st. 2. kažnjivo po čl. 199. st. 8. Zakona o sigurnosti prometa na cestama, pokrenutog povodom prigovora okrivljenika na prekršajni nalog PU zagrebačke, Policijska postaja Ivanić-Grad, klasa: 211-07/24-3/3275, ur.broj: 511-19-43-24-1 od 19. ožujka 2024., dana 4. svibnja 2026.

riješio je

Odbija se prijedlog za ukidanje klauzule pravomoćnosti podnesen Općinskom sudu u Velikoj Gorici, Stalnoj službi u Ivanić-Gradu 9. ožujka 2026., kao neosnovan.

Obrazloženje

[bookmark: _Hlk209081669]1.  Okrivljenik je putem branitelja dana 9. ožujka 2026.. podnio prijedlog za ukidanje klauzule pravomoćnosti presude ovog suda posl. broj: Pp-1259/2024 od 4. srpnja 2025.  

Okrivljeniku je dana 21. ožujka 2025. i dana 10. travnja 2025. pokušana dostava na adresu iz prekršajnog naloga Novoselca, Ulica hrvatske mladeži 26a, za ročište zakazano za dan 6. svibnja 2025., međutim pošiljke su se vratile s napomenom pošte „obaviješten nije podigao pošiljku“.

Ročište zakazano za dan 6. svibnja 2025. odgođeno je jer na isto nije pristupio okrivljenik za kojeg dostava poziva nije uredno iskazana te je sljedeće zakazano za dan 1. srpnja 2025.

Okrivljeniku je dana 6. svibnja 2025. i dana 4. lipnja 2025. pokušana dostava na adresu iz prekršajnog naloga Novoselca, Ulica hrvatske mladeži 26a, za ročište zakazano za dan 1. srpnja 2025., međutim pošiljke su se vratile s napomenom pošte „obaviješten nije podigao pošiljku“.

S obzirom da se dostava ovršeniku nije mogla izvršiti na adresu iz prekršajnog naloga Novoselca, Ulica hrvatske mladeži 26a, za ročište zakazano za dan 1. srpnja 2025., ista je izvršena isticanjem pismena na Oglasnoj ploči suda.

Pozvan na raspravu 1. srpnja 2025., da se očituje o osnovanosti navoda iz prekršajnog naloga, okrivljeni se pozivu za dan 6. svibnja 2025. i 1. srpnja 2025. nije odazvao, niti opravdao svoj izostanak, stoga su se stekli uvjeti za donošenje presude na temelju čl. 167. st. 3. uz primjenu čl. 222. st.1. Prekršajnog zakona. 

Okrivljeniku je dana 22. kolovoza 2025. i dana 10. listopada 2025. pokušana dostava presude na adresu iz prekršajnog naloga Novoselca, Ulica hrvatske mladeži 26a, međutim pošiljke su se vratile s napomenom pošte „obaviješten nije podigao pošiljku“, ista je izvršena isticanjem pismena na Oglasnoj ploči suda dana 20. siječnja 2026.

2. S obzirom na izvršenu dostavu, presuda ovog suda posl. broj: Pp-1259/2024 od 4. srpnja 2025. postala je pravomoćna 29. siječnja 2026., kako na istu nije bila uložena žalba.

3. Slijedom navedenog, riješeno je kao u izreci.

   Ivanić-Grad 4. svibnja 2026.



Viša sudska savjetnica-specijalist: 		            	   Sudac: 
Ina Štukar Marković	, v. r.			                                   Damir Gazdik, v. r.




Uputa o pravnom lijeku:
Protiv ovog rješenja dopuštena je žalba u roku od 3 (tri) dana od dana dostave. Žalba se podnosi na Općinski sud u Velikoj Gorici, Stalna služba u Ivanić-Gradu, Športska 2, u dva istovjetna primjerka, a o žalbi odlučuje Visoki prekršajni sud Republike Hrvatske.
Žalba ne zadržava izvršenje rješenja.

Rješenje se dostavlja: 
1. okrivljeniku, 
1. branitelju okrivljenika, 
1. ovlaštenom tužitelju, 
1. pismohrana, ovdje, 

Za točnost otpravka – ovlašteni službenik:
Lovorka Andruza

